
Szentendre Város Önkormányzat Képviselő-testületének

2026. június 24-i üléséről készült jegyzőkönyvéből

18.
Sürgősségi indítvány a Városi Szolgáltató Nonprofit Zrt., az AQUAPALACE Kereskedelmi és Szolgáltató Kft., a Szentendrei Kulturális Központ Nonprofit Kft., valamint a Szentendre és Térsége TDM Nonprofit Kft. könyvvizsgálójának megválasztásáról
Előadó: Fülöp Zsolt polgármester
Szentendre Város Önkormányzat Képviselő-testületének

125/2026. (VI.24.) Kt. sz. határozata:

Szentendre Város Önkormányzat Képviselő-testülete úgy dönt, hogy 
1. a Városi Szolgáltató Nonprofit Zrt., az AQUAPALACE Kereskedelmi és Szolgáltató Kft., valamint a Szentendrei Kulturális Központ Nonprofit Kft. 2026., 2027. és a 2028-as üzleti évek könyvvizsgálói feladatainak ellátására vonatkozó eljárásban nem hirdet nyertest;
2. felkéri a Polgármestert, hogy a Képviselő-testület következő ülésére terjessze be Szentendre Város Önkormányzat és a Szentendrei Közös Önkormányzati Hivatal Beszerzési Szabályzatának (a továbbiakban: Szabályzat) módosítását azzal a tartalommal, hogy „a nyertes kiválasztására az egyenrangú, azonos értékű ajánlatok tekintetében ne sorsolással, hanem versenytárgyalással kerüljön sor;”
3. a Szabályzat módosításának az elfogadását követően kerüljön sor az 1. pontban foglalt feladatokra vonatkozó ismételt ajánlattételi felhívás közzététele.

4. az 1. pontban foglalt könyvvizsgálói feladatokra vonatkozó ajánlatok benyújtási határideje 15 nap;
Felelős: Polgármester

Határidő: 1. pont: azonnal

      2. pont: a Képviselő-testület következő ülése
      3-4. pont: Szabályzat elfogadását követően azonnal 
A végrehajtásért közvetlenül felelős: Jogi Iroda, beszerzési referens
 K. m. f.

Fülöp Zsolt s. k.
dr. Ignácz Dávid s. k.


polgármester
jegyző

Kapja:
1. Jogi Iroda – irattár

2. A Képviselő-testület tagjai

3. Jogi Iroda, Beszerzési referens - intézkedésre
4. Pénzügyi Iroda, Irodavezető - tájékoztatásul
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2026. június 25.
Simor Györgyné
jegyzőkönyvvezető

